महारानी महागिरजा में राखबुध अनुष्ठान हुआ शुरू
पवित्र चालीसा के शुभारंभ अवसर पर रोजरी की महारानी महागिरजा में राखबुध अनुष्ठान के साथ प्रारंभ हुआ। इस आयोजन के अंतर्गत दिन भर में पांच विशेष मिस्सा पूजा का अनुष्ठान विशप स्वामी एवं पुरोहितों द्वारा किया गया। दूसरी विशेष मिस्सा पूजा के मुख्य अनुष्ठाता विशप एम्मानुएल केरकेट्टा ने सह अनुष्ठाता कुनकुरी पल्ली पुरोहित फादर तरसिसियुस केरकेट्टा एवं फादर प्रदीप तिग्गा के सहयोग से कराई गई।
पांच विशेष मिस्सा पूजा के अंतर्गत राखबुध की विधि कराई गई और श्रद्धालुओं के मस्तक पर क्रूस चिन्ह के रूप में इसे लगाया गया। जशपुर धर्मप्रांत के अंतर्गत आठ डिनरियों के सभी पल्लियों के गिरजाघर में इसी प्रकार के आयोजन किया गया। इस आयोजन में जशपुर धर्माध्यक्ष द्वारा पवित्र चालीसा के लिए जारी किया गया धर्म पत्र पढ़कर सुनाया गया। चालीसा के पुण्य समय को पवित्र ढंग से व्यतीत करने एवं ख्रीस्त के दुखभोग मरण और पुनरुत्थान के रहस्य में सक्रिय रूप से भाग लेने के लिए नियमों की जानकारी भी दी गई। जिसके अंतर्गत उपवास और परहेज, योग्य रीति से परम प्रसाद ग्रहण, पुण्य कार्य, प्रार्थना व अंशदान, बाइबिल के वचनों के अनुसार आचरण करने, पाप कर्म छोड़कर पुण्य कार्य में लगे रहने के साथ त्याग एवं परोपकार के कार्य करना आदि के लिए प्रेरित किया गया। पवित्र चालीसा के अंतर्गत प्रत्येक शुक्रवार को क्रूस यात्रा के आयोजन में शामिल होने का निर्देश भी दिया गया एवं पवित्र चालीसा के अंतर्गत न किए जाने योग्य कार्यों के प्रति भी सचेत किया गया।
प्रार्थना करती धर्मबहनें
क्या है राखबुध
पूर्व वर्ष के खजूर पर्व पर लाई गई खजूर की डाल को वर्ष भर सहेजकर रखा जाता है। जिसे अगले वर्ष जलाकर उसकी राख बनाई जाती है। इसी राख का उपयोग विशेष आशीष प्रदान करने के बाद श्रद्धालुओं के मस्तक पर क्रूस चिन्ह के रूप में लगाया जाता है और ‘ए मनुष्य तू मिट्टी का बना है और मिट्टी में ही मिल जाएगा एवं पश्चाताप करो और सुसमाचार पर विश्वास करो’ का ज्ञान दिया जाता है।
awa_Deva hin_Deva hin_Deva hin_Deva awa_Deva hin_Deva